ai4bharat/Pralekha huggingface dataset:
প্রধানমন্ত্রীরদপ্তর
প্রধানমন্ত্রী আগামীকাল অর্থ ও কর্পোরেট বিষয়ক মন্ত্রকের আইকনিক সপ্তাহ উদযাপন অনুষ্ঠানের সূচনা করবেন
ঋণ সংযুক্ত সরকারি কর্মসূচিগুলির জন্য জাতীয় স্তরে জন সমর্থ পোর্টাল-এর উদ্বোধন করবেন প্রধানমন্ত্রী
নয়াদিল্লি, ৫ জুন, ২০২২
প্রধানমন্ত্রী শ্রী নরেন্দ্র মোদী আগামীকাল  নতুন দিল্লিতে বিজ্ঞান ভবনে বেলা ১০-৩০ মিনিটে অর্থ ও কর্পোরেট বিষয়ক মন্ত্রকের আইকনিক সপ্তাহ উদযাপন অনুষ্ঠানের সূচনা করবেন। ‘আজাদি কা অমৃত মহোৎসব’-এর অঙ্গ হিসেবে আগামীকাল থেকে ১১ই জুন পর্যন্ত আইকনিক সপ্তাহ উদযাপন করা হচ্ছে।
এই উপলক্ষে প্রধানমন্ত্রী ঋণ সংযুক্ত সরকারি কর্মসূচিগুলির জন্য জাতীয় স্তরের ‘জন সমর্থ’ পোর্টাল উদ্বোধন করবেন। যে সমস্ত কর্মসূচিতে ঋণ সহায়তার বিষয়টি যুক্ত রয়েছে, সেগুলিকে একত্রিত করতেই এই ডিজিটাল পোর্টাল চালু করা হচ্ছে। এটি এ ধরনের প্রথম প্ল্যাটফর্ম যা সুফলভোগীদের সঙ্গে ঋণদাতা প্রতিষ্ঠানগুলির সরাসরি যোগসূত্র গড়ে তুলবে। এই ‘জন সমর্থ’ পোর্টালের মূল উদ্দেশ্য হল সহজ ও সরল ডিজিটাল প্রক্রিয়ার মাধ্যমে সুফলভোগীদের সঠিক দিশায় পরিচালিত করে বিভিন্ন ক্ষেত্রের সার্বিক বিকাশ ও অগ্রগতিতে উৎসাহ দেওয়া। ইতিমধ্যেই যে সমস্ত প্রকল্পের সঙ্গে পারস্পরিক সংযোগ স্থাপিত হয়েছে সেগুলিকে একত্রিত করতেই এই পোর্টাল চালু করা হচ্ছে।
প্রধানমন্ত্রী এরপর একটি ডিজিটাল প্রদর্শনীর উদ্বোধন করবেন যেখানে অর্থ ও কর্পোরেট বিষয়ক মন্ত্রকের গত আট বছরের যাত্রাপথকে তুলে ধরা হয়েছে। শ্রী মোদী ১ টাকা, ২ টাকা, ৫ টাকা, ১০ টাকা এবং ২০ টাকার মুদ্রার একটি বিশেষ সিরিজ প্রকাশ করবেন। মুদ্রার এই বিশেষ সিরিজে ‘আজাদি কা অমৃত মহোৎসব’-এর লোগো বা প্রতীক রয়েছে, যা স্বল্প দৃষ্টিশক্তিসম্পন্ন ব্যক্তিরাও সহজেই চিহ্নিত করতে পারবেন।
নতুন দিল্লিতে বিজ্ঞান ভবনে মূল অনুষ্ঠানের পাশাপাশি দেশের আরও ৭৫টি জায়গায় একই কর্মসূচির আয়োজন করা হচ্ছে। এই কর্মসূচিগুলি ভার্চ্যুয়াল পদ্ধতিতে মূল অনুষ্ঠানের সঙ্গে যুক্ত হবে।
CG/BD/DM/
(
আদিবাসীবিষয়কমন্ত্রক
ট্রাইবস্ ইন্ডিয়া পণ্য সামগ্রীর অনলাইন তালিকায় আরও ১০০টি অতিরিক্ত বনজ টাটকা প্রাকৃতিক ও অর্গানিক সামগ্রীর অন্তর্ভুক্তি
নয়াদিল্লি, ০২ নভেম্বর, ২০২০
ট্রাইবস্ ইন্ডিয়া পণ্য সামগ্রীর অনলাইন তালিকায় আজ আরও ১০০টি অতিরিক্ত বনজ টাটকা প্রাকৃতিক ও অর্গানিক সামগ্রী অন্তর্ভুক্ত করা হয়েছে। গত ২৬শে অক্টোবর থেকে সাপ্তাহিক-ভিত্তিতে ট্রাইবস্ ইন্ডিয়া পণ্য তালিকায় বিভিন্ন ধরনের বনজ সামগ্রীর অন্তর্ভুক্তি অব্যাহত রয়েছে।
ট্রাইবস্ ইন্ডিয়ার অনলাইন পণ্য তালিকায় থাকা যাবতীয় সামগ্রী ট্রাইবস্ ইন্ডিয়ার ১২৫টি বিক্রয় কেন্দ্র, ট্রাইবস্ ইন্ডিয়া ভ্রাম্যমাণ বিক্রয় কেন্দ্র এবং ট্রাইবস্ ইন্ডিয়া ই-মার্কেট প্লেস সহ ই-টেলারের মতো অনলাইন প্ল্যাটফর্মগুলিতে পাওয়া যাবে।
অনলাইন পণ্য তালিকায় নতুন সামগ্রীর অন্তর্ভুক্তি উপলক্ষে রাষ্ট্রায়ত্ত ট্রাইফেডের ম্যানেজিং ডাইরেক্টর শ্রী প্রদীপ কৃষ্ণ বলেন, আজ যে ১০০টি বনজ টাটকা প্রাকৃতিক ও অর্গানিক সামগ্রীর অন্তর্ভুক্তি হয়েছে, সেগুলি সবই প্রাকৃতিক উপায়ে রোগ-প্রতিরোধক ক্ষমতা বাড়ানোর ক্ষেত্রে অত্যন্ত গুরুত্বপূর্ণ। তিনি আরও বলেন, দেশে আদিবাসী শিল্পী ও অরণ্যবাসীদের ক্ষমতায়নে ট্রাইফেডের প্রয়াস অব্যাহত রয়েছে। আত্মনির্ভর ভারত গড়ে তোলার লক্ষ্যে আগামী দিনেও সংস্থার এই প্রয়াস অব্যাহত থাকবে।
ট্রাইবস্ ইন্ডিয়ার ই-মার্কেট প্লেস ব্যবস্থায় আজ যে ১০০টি সামগ্রী অন্তর্ভুক্ত করা হয়েছে, তার মধ্যে ঝাড়খন্ডের আদিবাসীদের উৎপাদিত গোড়া রাইস, রোস্ট ও প্লেন কুর্থি ডাল; দক্ষিণ ভারতের আদিবাসীদের উৎপাদিত মোম থেকে তৈরি রূপসজ্জার সামগ্রী, রাগী সামগ্রী; আসাম ও উত্তর-পূর্বের আদিবাসীদের উৎপাদিত শুকনো লঙ্কা, ব্ল্যাক রাইস, ম্যাজিক রাইস; উত্তরাখন্ডের আদিবাসীদের নির্মিত বাঁশজাত বিভিন্ন সামগ্রী, যেমন – ফ্লোর ল্যাম্প, টেবিল ম্যাট, বাঁশের ঝুড়ি, মধু প্রভৃতি রয়েছে। এছাড়াও, হিমাচল প্রদেশের কিন্নৌর আদিবাসীদের উৎপাদিত চীনে বাদাম, আমল্ড এবং রাজমা রয়েছে। ভারতের বিভিন্ন প্রান্তের আদিবাসীদের কাছ থেকে এই পণ্য সামগ্রীগুলি সংগ্রহ করে অনলাইনে বিপণনের ব্যবস্থা করা হচ্ছে।
অনলাইনে পণ্য সামগ্রীর তালিকা আরও বৃদ্ধি পাওয়ায় ক্রেতা ও আদিবাসী মানুষ উভয়ই লাভবান হবেন। এমনকি, দেশে গ্রাহকদের কাছে প্রকৃতির উপহার হিসাবে খাঁটি প্রাকৃতিক সামগ্রী বাড়িতে পৌঁছে যাবে।
রাষ্ট্রায়ত্ত সংস্থা ট্রাইফেড ‘গো ভোকাল ফর লোকাল’ মন্ত্রকে অনুসরণ করে আদিবাসী ও অরণ্যবাসী মানুষের দৈনন্দিন দুর্দশা দূর করতে একাধিক অভিনব উদ্যোগ নিয়েছে। এছাড়াও, আদিবাসী মানুষের সার্বিক কল্যাণে একাধিক কর্মসূচি রূপায়িত হচ্ছে।
CG/BD/SB
(Visitor Counter : 95
বিজ্ঞানওপ্রযুক্তিমন্ত্রক
ক্ষতিকারক লেজার রশ্মি থেকে আমাদের চোখকে রক্ষা করার জন্য একটি প্রাকৃতিক নির্যাস
নয়াদিল্লী, ২৯ মে, ২০২১
বিজ্ঞানীরা দেখেছেন ক্ষতিকারক লেজার বিকিকরণ থেকে মানুষদের চোখকে রক্ষা করার জন্য একটি বীন প্রজাতির গাছের পাতার নির্যাস খুবই কার্যকর। এই নির্যাস ক্ষতিকারক বিকিরণকে দূর্বল করে এবং মানুষের চোখ সহ পরিবেশে বিভিন্ন সংবেদী উপাদানকে ক্ষতির হাত থেকে বাঁচায়।
দীর্ঘদিন ধরে নীল গাছের রস জামা-কাপড় রঙিন করতে ব্যবহার করা হয়। যদিও কৃত্রিম নীল এখন পাওয়া যায় কিন্তু প্রাকৃতিক নীলের অনেক উপকারিতা রয়েছে। বেঙ্গালুরুর রামন রিসার্চ ইন্সটিটিউট এবং কেনশ্রী স্কুল অ্যান্ড কলেজের একদল গবেষক প্রাকৃতিক নীলের নির্যাস নিয়ে পরীক্ষা-নিরীক্ষা চালিয়ে দেখেছে ক্ষতিকারক লেজার বিকিরণের থেকে এটি মানুষের চোখকে রক্ষা করতে পারে। গবেষকরা নির্যাসটি বার করে ফ্রিজের মধ্যে ৪ ডিগ্রি সেলসিয়াসের নিচে প্রথমে রেখে দেয়। এরপর পরীক্ষা-নিরীক্ষা চালিয়ে দেখা গেছে তড়িৎ চুম্বকীয় বর্ণালীর বিভিন্ন তরঙ্গ দৈর্ঘ্য ওই নির্যাসে শোষিত হচ্ছে। গবেষকরা এখন জৈব নির্যাস ব্যবহার করে এ ধরণের আরও কিছু পরীক্ষা-নিরীক্ষা চালাচ্ছেন। এই নির্যাস শক্তিশালী লেজার থেকে নির্গত বিকিরণকে দূর্বল করতে পারে। চোখকেও এই ওই ধরণের বিকিরণের থেকে এই নির্যাস রক্ষা করতে পারে।
CG/CB /NS
(Visitor Counter : 116
বিজ্ঞানওপ্রযুক্তিমন্ত্রক
বিজ্ঞানকে গবেষণাগার থেকে জনসাধারণের কাছে পৌঁছে দিতে সামাজিক সংগঠনগুলিকে বললেন ডঃ হর্ষ বর্ধন
কলকাতা, ৭ নভেম্বর, ২০১৯
কেন্দ্রীয় বিজ্ঞান ও প্রযুক্তি, ভূবিজ্ঞান, স্বাস্থ্য ও পরিবারকল্যাণমন্ত্রী ডঃ হর্ষ বর্ধন আজ বিজ্ঞানকে গবেষণাগার থেকে জনসাধারণের কাছে পৌছে দেবার কাজে সাহায্যর জন্য অসরকারি সংগঠনগুলিকে বলেছেন। কলকাতায় পঞ্চম ভারত আন্তর্জাতিক বিজ্ঞান উৎসবে জাতীয় সামাজিক সংগঠন ও প্রতিষ্ঠানের উপর অধিবেশনে বক্তব্য রাখার সময় তিনি বলেন, ভারত আজ প্রযুক্তির সামনের সারিতে। দেশে বিজ্ঞান মনস্কতা গড়ে তুলতে তিনি অসরকারি সংগঠনগুলিকে নির্ণায়ক ভূমিকা নিতে বলেন ।
চারদিনের বার্ষিক বিজ্ঞান উৎসব কলকাতায় শুরু হয়েছে ৫ নভেম্বর , শেষ হবে আগামীকাল-৮ তারিখে। এই উৎসবের উদ্দেশ্য হল বিজ্ঞান ও প্রযুক্তির সামগ্রিক অগ্রগতির লক্ষ্যে কৌশল তৈরি করা। চলতি বছরের এই উৎসবের থিম ‘রাইজেন ইন্ডিয়া’ - গবেষণা, উদ্ভাবন ও বিজ্ঞানের মাধ্যমে জাতির ক্ষমতায়ন।
রাষ্ট্রীয় নতুন উদ্যোগ সম্মেলন ও প্রদর্শনীতে অংশ নিয়ে ডঃ হর্ষ বর্ধন সরকারের ‘স্টার্ট আপ-স্ট্যান্ড আপ’ কর্মসূচির সুযোগ নিতে আগ্রহী তরুণদের উৎসাহিত করেন। তিনি বলেন, প্রধানমন্ত্রী শ্রী নরেন্দ্র মোদী দৃঢ়ভাবে বিশ্বাস করেন, দেশের যুবসম্প্রদায় দুটি কর্মসূচীর সুযোগ থেকেই উপকৃত হবেন। তাঁরা নতুন উদ্যোগ শুরু করবেন আর দেশের উন্নয়নে শামিল হবেন।
এরপর ভিন্নভাবে সক্ষমদের সহায়ক প্রযুক্তি সংক্রান্ত সম্মেলন ও প্রদর্শনীতে ডঃ হর্ষ বর্ধন বলেন, ভিন্নভাবে সক্ষমরাও অন্যদের সঙ্গে কাঁধে কাঁধ মিলিয়ে চলতে পারেন। বিভিন্ন শারীরিক সমস্যার মোকাবিলায় নতুন নতুন প্রযুক্তি উদ্ভাবনের লক্ষ্যে গবেষণার জন্য তিনি প্রতিনিধিদের আহ্বান জানান।
মন্ত্রী সম্মেলনে অংশগ্রহণকারী ভিন্নভাবে সক্ষমদের সঙ্গে মতবিনিময়ও করেন। ‘বিজ্ঞান সমাগম’-এ নানা বৈজ্ঞানিক মডেল ও প্রদর্শনীর প্রতিও তিনি উৎসাহ দেখান।
স্কুল পড়ুয়াদের নতুন গিনেস ওয়ার্ল্ড রেকর্ড গড়ার উদ্যোগ এবং বিজ্ঞানের কর্মকাণ্ডে তাদের উৎসাহের তিনি প্রশংসা করেন। এই অনুষ্ঠানে ৪৮০ জন ছাত্রছাত্রী অংশ নেয়। যার মধ্যে ২৬৮ জন একসঙ্গে রেডিও কিট তৈরি করে। এই ভাবে বিপুল সংখ্যায় তারা রেডিও কিট একসঙ্গে বানানোর গিনেস রেকর্ড গড়েছে।
মহান বিপ্লবী বিপিন চন্দ্র পালের জন্মজয়ন্তীতে ডঃ হর্ষ বর্ধন তাঁকে শ্রদ্ধা জানান।
প্রসঙ্গত আজ ক্যান্সার সচেতনতা দিবস। ডঃ হর্ষ বর্ধন ২০১৪ সালে আজকের এই দিনটি ক্যান্সার সচেতনতা দিবস হিসেবে পালনের উদ্যোগ নেন। এছাড়া আজকের দিনটি শিশুরক্ষা দিবসও। যা এই মেগা বিজ্ঞান উৎসব আয়োজনের শহর এবং ভারত আন্তর্জাতিক বিজ্ঞান উৎসবের ক্ষেত্রে যথেষ্ট প্রাসঙ্গিক।
CG/CB
(Visitor Counter : 150
আবাসনএবংশহরাঞ্চলেরদারিদ্র্যদূরীকরণমন্ত্রক
প্রধানমন্ত্রী স্বনিধি প্রকল্পের আওতায় ১৫ লক্ষেরও বেশি আবেদন জমা পড়েছে
(নয়াদিল্লী, ২৪ সেপ্টেম্বর, ২০২০
প্রধানমন্ত্রী রাস্তার হকারদের আত্মনির্ভর নিধি  প্রকল্পের আওতায় ১৫ লক্ষেরও বেশি আবেদন জমা পড়েছে। এরমধ্যে সাড়ে ৫ লক্ষেরও বেশি আবেদনকারীর ঋণ মঞ্জুর হয়েছে এবং প্রায় ২ লক্ষ আবেদনকারীকে ঋণ বিতরণ করা হয়েছে। আবাসন ও নগর বিষয়ক মন্ত্রক কোভিড-১৯ পরবর্তী সময়ে ৫০ লক্ষ রাস্তার হকারের সাহায্যার্থে পুনরায় ব্যবসা শুরু করার সুবিধার্থে কোন রকম বন্ধকী ছাড়াই মূলধনী ঋণ প্রদানের জন্য প্রধানমন্ত্রী স্বনিধি প্রকল্প চালু করেছে।
ঋণ অনুমোদন প্রক্রিয়া ত্বরান্বিত করার জন্য এবং ঋণদাতাদের কাজ সহজ করে তুলতে আবেদনগুলি সরাসরি ব্যাঙ্কের শাখায় জমা দেওয়ার সিদ্ধান্ত নেওয়া হয়েছে। এরফলে পছন্দসই ঋণদাতাকে ঋণ দেওয়ার সুযোগ থাকবেনা। আবেদনকারী হকারদের ব্যাঙ্ক অ্যাকাউন্টে সরাসরি ঋণের টাকা পৌঁছে যাবে। এতে ঋণ গ্রহণকারীর সংখ্যাও যেমন বাড়বে তেমনই ঋণ বিতরণের জন্য সময় হ্রাস পাবে।
এই প্রক্রিয়ার সুবিধার্থে একটি সফটওয়্যার তৈরি করা হয়েছে, যা চলতি বছরের ১১ই সেপ্টেম্বর থেকে কার্যকর হয়েছে। এই প্রক্রিয়ায় প্রায় ৩ লক্ষ আবেদন জমা পড়েছে ব্যাঙ্কের কাছে। এই ব্যবস্থাপনার মাধ্যমে এবং প্রধানমন্ত্রী স্বনিধি প্রকল্পের সাহায্যে রাস্তার হকারদের ঋণ প্রদানের মাধ্যমে আত্মনির্ভরতার পথ প্রশস্ত হবে বলে আশা করা যাচ্ছে।
CG/SS/NS
প্রধানমন্ত্রীরদপ্তর
বিভিন্ন সরকারি প্রকল্পে উপজাতি সুবিধাভোগীদের সঙ্গে আলাপচারিতার একটি ভিডিও শেয়ার করেছেন প্রধানমন্ত্রী
নয়াদিল্লি, ২১ এপ্রিল, ২০২২
প্রধানমন্ত্রী শ্রী নরেন্দ্র মোদী বিভিন্ন সরকারি প্রকল্পের উপজাতি সুবিধাভোগীদের সঙ্গে আলাপচারিতার একটি ভিডিও শেয়ার করেছেন।
প্রধানমন্ত্রী ট্যুইট করে বলেছেন, “বিভিন্ন সরকারি প্রকল্পের উপজাতি সুবিধাভোগীদের সঙ্গে আলাপচারিতায় অংশ নিয়ে আমি খুবই আনন্দিত। গত কয়েক বছরে তাঁদের জীবনযাত্রা আরও সহজ করে তোলা হয়েছে।
ভিডিওটি দেখুন …”
(CG/SS/SB
ভারী শিল্প মন্ত্রক
বৈদ্যুতিক যানবাহনকে জনপ্রিয় করে তোলার উদ্যোগ
নয়াদিল্লি, ২ জুলাই, ২০১৯
বৈদ্যুতিক এবং পরিবেশ-বান্ধব যানবাহন তৈরিতে উৎসাহ দেওয়ার জন্য ও এই ক্ষেত্রে ধারাবাহিক চাহিদা বৃদ্ধির লক্ষ্যে সরকার ২০১৫-র পয়লা এপ্রিল থেকে ‘ফাস্টার অ্যাডপশন অ্যান্ড ম্যানুফ্যাকচারিং অফ হাইব্রিড অ্যান্ড ইলেক্ট্রিক ভেহিকেল্স ইন ইন্ডিয়া’ অর্থাৎ, ফেম প্রকল্প চালু করে। এটি বাস্তবায়িত করার জন্য দু’বছরে ৭৯৫ কোটি টাকার তহবিল তৈরি করা হয়। এই প্রকল্পের প্রথম পর্বের সময়সীমা বেশ কয়েকবার বাড়ানো হয়। শেষ পর্বে, এর সময়সীমা ধার্য হয় গত ৩১শে মার্চ। ঐ সময়ে এই প্রকল্পের ব্যয়বরাদ্দ বাড়িয়ে ৮৯৫ কোটি টাকা করা হয়।
প্রথম পর্যায়ে এই ধরনের যানবাহন নির্মাণের আগে চারটি বিষয়ে গুরুত্ব দেওয়া হয়। এগুলি হল – বাজারে এদের চাহিদা তৈরি করা, প্রয়োজনীয় প্রযুক্তিগত সহায়তা, পাইলট প্রোজেক্ট এবং পরিকাঠামোর পরিবর্তন। এই পর্যায়ে দু’চাকা, তিন চাকা, চার চাকার যাত্রীবাহী এবং বাণিজ্যিকভাবে ব্যবহৃত হালকা গাড়ি ও বাসের জন্য গুরুত্ব আরোপ করা হয়। প্রথম পর্যায়ে ২ লক্ষ ৭৮ হাজার বৈদ্যুতিক এবং পরিবেশ-বান্ধব যানবাহন কেনার জন্য প্রায় ৩৪৩ কোটি টাকা ইনসেন্টিভ ধার্য করা হয়েছিল। এছাড়া, বিভিন্ন শহরে এবং রাজ্যে ৪৬৫টি বাস কেনার অনুমোদন দেওয়া হয়।
প্রথম পর্যায় থেকে অভিজ্ঞতা সঞ্চয়ের পর দ্বিতীয় পর্যায়ের পরিকল্পনা করা হয়। এই পর্বে ভারী শিল্প মন্ত্রক সংশ্লিষ্ট শিল্প সংস্থাগুলির সঙ্গে আলোচনার পর দ্বিতীয় পর্যায়ে যে পরিকল্পনাটি করেছিল, কেন্দ্রীয় মন্ত্রিসভার থেকে তা অনুমোদন পাওয়ার পর তিন বছরের জন্য তা চালু করা হয়। এই পর্যায়ে বাজেটে ১০ হাজার কোটি টাকার সংস্থান রাখা হয়েছে। ৭ হাজার বৈদ্যুতিক বাস, ৫ লক্ষ তিন চাকার বৈদ্যুতিক গাড়ি, ৫৫ হাজার চার চাকার যাত্রীবাহী বৈদ্যুতিক গাড়ি এবং ১০ লক্ষ দু’চাকার বৈদ্যুতিক গাড়ি কিনতে এই তহবিল থেকে সাহায্য করা হবে।
শক্তি মন্ত্রকের অধীন এনার্জি এফিশিয়েন্সি সার্ভিসেস লিমিটেড  জানিয়েছে, তারা দেশ জুড়ে ২০৯টি অল্টারনেট কারেন্ট চার্জার এবং ১৩২টি ডায়রেক্ট কারেন্ট চার্জার বসিয়েছে।
পণ্য ও পরিষেবা করের  আওতায় বৈদ্যুতিক গাড়ি বিক্রির সময় জিএসটি-র হার সেস ছাড়া ১২ শতাংশ এবং সেস সহ ২৮ শতাংশ ধার্য করা হয়েছে। শক্তি মন্ত্রক বৈদ্যুতিক গাড়ি চার্জ করার জন্য ব্যবহৃত বিদ্যুতকে পরিষেবা হিসেবে বিবেচনা করার সিদ্ধান্ত নিয়েছে। ব্যাটারি-চালিত গাড়িগুলির ক্ষেত্রে সড়ক পরিবহণ ও মহাসড়ক মন্ত্রকের নির্দেশ অনুযায়ী ব্যবহারকারীদের কোন অনুমতি লাগবে না। যেহেতু বৈদ্যুতিক গাড়ির জন্য ধার্য করা জিএসটি-র পরিমাণ প্রচলিত যানবাহনের থেকে কম, তাই বৈদ্যুতিক গাড়ি নির্মাণ শিল্পের বিকাশ অদূর ভবিষ্যতে বৃদ্ধি পাবে বলেই সরকারের আশা।
কেন্দ্রীয় ভারী শিল্প এবং রাষ্ট্রায়ত্ত উদ্যোগ দপ্তরের মন্ত্রী শ্রী অরবিন্দ গনপত সাওয়ান্ত রাজ্যসভায় এক প্রশ্নের লিখিত জবাবে এই তথ্য জানিয়েছেন।
CG/CB/DM
(Visitor Counter : 129
প্রধানমন্ত্রীরদপ্তর
উত্তরপ্রদেশের ঝাঁসিতে জল সংরক্ষণের ফলে ভূগর্ভস্থ জলস্তর বৃদ্ধির উদ্যোগের প্রশংসা প্রধানমন্ত্রীর
নয়াদিল্লি, ৫ সেপ্টেম্বর ২০২৩
প্রধানমন্ত্রী শ্রী নরেন্দ্র মোদী উত্তরপ্রদেশের ঝাঁসিতে জল সংরক্ষণের উদ্যোগে সকলের অংশগ্রহণের প্রশংসা করেছেন। এর ফলে ঐ অঞ্চলের ভূগর্ভস্থ জলস্তর বৃদ্ধি পেয়েছে। এই মহতী উদ্যোগের সঙ্গে যাঁরা যুক্ত, শ্রী মোদী তাঁদের প্রত্যেককে অভিনন্দন জানিয়েছেন।
ঝাঁসির সাংসদ এক্স পোস্টে জানিয়েছেন, ঐ অঞ্চলের বিলুপ্ত হয়ে যাওয়া বিভিন্ন নদীর প্রাণসঞ্চার কিভাবে হয়েছে এবং তাঁর লোকসভা কেন্দ্রে বিভিন্ন স্থানে অমৃত সরোবর খনন করা হচ্ছে। এই পোস্টের প্রত্যুত্তরে প্রধানমন্ত্রী বলেছেন :
“উত্তরপ্রদেশের ঝাঁসিতে জল সংরক্ষণ এবং ভূগর্ভস্ত জলস্তর বৃদ্ধির জন্য সকলের অংশগ্রহণের উদ্যোগটি অত্যন্ত উৎসাহব্যঞ্জক। এই উদ্যোগ সারা দেশকে পথ দেখাবে। এই মহতী উদ্যোগের সঙ্গে যাঁরা যুক্ত, তাঁদের প্রত্যেককে অভিনন্দন জানাই।”
AC/CB/DM
(
প্রধানমন্ত্রীরদপ্তর
প্রধানমন্ত্রী নরেন্দ্র মোদীর সঙ্গে দক্ষিণ কোরিয়ার রাষ্ট্রপতির বৈঠক
নতুনদিল্লি ১০ সেপ্টেম্বর
নতুন দিল্লিতে জি-২০ শিখর সম্মেলনের ফাঁকে ১০ সেপ্টেম্বর প্রধানমন্ত্রী নরেন্দ্র মোদী দক্ষিণ কোরিয়ার রাষ্ট্রপতি ইয়ন সুক ইওল-এর সঙ্গে বৈঠক করেন।
জি-২০ সভাপতিত্বের পাশাপাশি চন্দ্রযান অভিযানে ভারতের সাফল্যের জন্যও প্রধানমন্ত্রীকে অভিনন্দন জানান দক্ষিণ কোরিয়ার রাষ্ট্রপতি।
এই বছর দ্বিপাক্ষিক কূটনৈতিক সম্পর্কের ৫০ বছরের প্রসঙ্গটি তাঁদের আলোচনায় স্থান পায়। বাণিজ্য ও বিনিয়োগ, প্রতিরক্ষা সরঞ্জাম উৎপাদন, সেমি-কন্ডাক্টর এবং বৈদ্যুতিকযানের ব্যাটারি প্রযুক্তি সহ বিভিন্ন ক্ষেত্রে দ্বিপাক্ষিক কৌশলগত অংশীদারিত্বের অগ্রগতি পর্যালোচনা করেন তাঁরা।
আঞ্চলিক এবং আন্তর্জাতিক নানা বিষয় নিয়েও তাঁদের মধ্যে মত বিনিময় হয়।
AC/AC/CS
(
রেলমন্ত্রক
দক্ষিণ-পূর্ব রেল ভিজিল্যান্স সচেতনতা সপ্তাহ উদযাপন করছে
কলকাতা, ২৯ অক্টোবর, ২০১৯
দক্ষিণ-পূর্ব রেল ২৮ অক্টোবর থেকে ২ নভেম্বর পর্যন্ত সতর্কতা সচেতনতা সপ্তাহ অর্থাৎ, ‘ভিজিল্যান্স অ্যাওয়ারনেস উইক’ উদযাপন করছে। এই উপলক্ষে দক্ষিণ-পূর্ব রেলের সদর দপ্তরে ২৯শে অক্টোবর সকালে অতিরিক্ত জেনারেল ম্যানেজার শ্রী অনুপম শর্মা সমস্ত কর্মী ও আধিকারিকদের একতার শপথবাক্য পাঠ করান। এই বছর ভিজিল্যান্স অ্যাওয়ারনেস উইক-এর বিষয় রাখা হয়েছে ‘একতা – এক জীবনশৈলী’।
দক্ষিণ-পূর্ব রেলের আধিকারিকরা জীবনের প্রতিটি ক্ষেত্রে আইন মেনে চলা, ঘুষ না নেওয়া ও ঘুষ না দেওয়া, সততা ও স্বচ্ছতার সঙ্গে সমস্ত কাজ করা, জনস্বার্থে কাজ করা, ব্যক্তি জীবনের আচরণ যেন উদাহরণস্বরূপ হয় এবং যে কোনরকমের দুর্নীতি নজরে এলে তা সংশ্লিষ্ট কর্তৃপক্ষকে অবহিত করার শপথ নেন। স্বচ্ছতা, একতা এবং দায়বদ্ধতার লক্ষ্যে এই শপথ গ্রহণ করা হয়। এর মাধ্যমে দুর্নীতির বিরুদ্ধে লড়াইয়ে রেল কর্মচারী, জনসাধারণ এবং সংশ্লিষ্ট প্রত্যেকে যেন অংশ নিতে পারেন, সেই লক্ষ্যে সচেতনতা গড়ে তোলা হচ্ছে।
জনসচেতনতা গড়ে তোলার লক্ষ্যে দুর্নীতির বিরুদ্ধে সরব হওয়ার জন্য খড়্গপুর ডিভিশনের সাংস্কৃতিক গোষ্ঠীর সদস্যরা হাওড়া স্টেশনের নতুন কমপ্লেক্সে দুটি পথ-নাটিকার আয়োজন করেছিলেন। দক্ষিণ-পূর্ব রেলের সিনিয়র ডেপুটি জেনারেল ম্যানেজার এবং চিফ ভিজিল্যান্স অফিসার শ্রী সঙ্কর্ষন নায়েক সহ উচ্চপদস্থ আধিকারিকরা সেখানে উপস্থিত ছিলেন। এই পথ-নাটিকাগুলি হাওড়া স্টেশন দিয়ে যাওয়ার সময় বহু যাত্রীও তা প্রত্যক্ষ করেন।
সপ্তাহ জুড়ে এই সচেতনতা অভিযানে বিতর্ক, অভিযোগ জানানোর বিষয়ে জনসাধারণের মতামত গ্রহণ, আচমকা পরিদর্শন অভিযান, বিদ্যালয়ে সচেতনতা অভিযান, পোস্টারিং এবং বসে আঁকো ও ক্যুইজ প্রতিযোগিতার আয়োজন করা হয়।
দক্ষিণ-পূর্ব রেলের চারটি ডিভিশন – খড়্গপুর, আদ্রা, রাঁচি এবং চক্রধরপুরেও এই ভিজিল্যান্স অ্যাওয়ারনেস উইক উদযাপিত হচ্ছে।
CG/CB/DM
(Visitor Counter : 13
কেন্দ্রীয়লোকসেবাআয়োগ
ন্যাশনাল ডিফেন্স একাডেমি ও নেভাল একাডেমি পরীক্ষা  ২০২১-এ শুধুমাত্র মহিলা প্রার্থীদের জন্য অনলাইনে আবেদন প্রক্রিয়া শুরু
নতুন দিল্লি, ২৪ সেপ্টেম্বর, ২০২১
ন্যাশনাল ডিফেন্স একাডেমি ও নেভাল একাডেমি পরীক্ষা  ২০২১-এ মহিলা প্রার্থীদের অংশ নেওয়ার জন্য চলতি বছরের ১৮ আগস্ট সুপ্রিম কোর্ট এক অন্তর্বর্তী নির্দেশ দেয়। সেই নির্দেশ মেনে ইউনিয়ন পাবলিক সার্ভিস কমিশন এই পরীক্ষায় যাতে মহিলা প্রার্থীরা বসতে পারেন তার জন্য অনলাইনে আবেদন প্রক্রিয়া শুরু করেছে। অনলাইন পোর্টাল upsconline.nic.in -এর মাধ্যে শুধুমাত্র অবিবাহিত মহিলা প্রার্থীরা আবেদন করতে পারবেন। এবিষয়ে কমিশনের ওয়েবসাইট www.upsc.gov.in –এ বিস্তারিত তথ্য পাওয়া যাবে। মহিলা প্রার্থীরা ২৪ সেপ্টেম্বর থেকে ৮ অক্টোবর সন্ধ্যে ৬টার মধ্যে আবেদন জানাতে পারবেন।
CG/SS/SKD/
(Visitor Counter : 111
প্রতিরক্ষামন্ত্রক
অর্ডন্যান্স ফ্যাক্টরি বোর্ড কোভিড- ১৯ আইসোলেশন ওয়ার্ডের জন্য ২৮৫ টি বেড নির্দিষ্ট করেছে
নতুন দিল্লি, ২৫ মার্চ ২০২০
করোনা ভাইরাস সংক্রমণ মোকাবেলায় চিকিৎসার জন্য ২৮৫ টি বেড বিশিষ্ট আইসোলেশন ওয়ার্ড চালু করেছে অর্ডন্যান্স ফ্যাক্টরি বোর্ড।এই ২৮৫ টি বেডের মধ্যে ৪০টি বেড রয়েছে জব্বলপুর এর ভেহিকেল ফ্যাক্টরি হাসপাতালে।৩০ টি করে বেড রয়েছে ইছাপুর মেটাল অ্যান্ড স্টিল ফ্যাক্টরি, কাশিপুর গান এবং শেল ফ্যাক্টরি,খড়কি অ্যামিউনেশন ফ্যাক্টরি , কানপুর অর্ডন্যান্স ফ্যাক্টরি, খামারিয়া অর্ডন্যান্স ফ্যাক্টরি এবং অম্বাজারী অর্ডন্যান্স ফ্যাক্টরিতে। অম্বরনাথ অর্ডন্যান্স ফ্যাক্টরিতে ২৫ টি শয্যা রয়েছে এবং অবধি হেভি ভেহিকেল ফ্যাক্টরি ও মেডাকের অর্ডন্যান্স ফ্যাক্টরিতে ২০ টি করে শয্যা রয়েছে।
কেন্দ্রীয় স্বাস্থ্য এবং পরিবার কল্যাণমন্ত্রকের নির্দেশ অনুযায়ী গতকাল ক্যাবিনেট সচিব এর সঙ্গে অর্ডন্যান্স ফ্যাক্টরি বোর্ডের চেয়ারম্যানের বৈঠকের পর এই ব্যবস্থাপনা তৈরি করা হয়েছে ।একইসঙ্গে অর্ডন্যান্স ফ্যাক্টরি বোর্ড ,তার কর্মীদের জন্য মুখ ঢাকা মাস্ক সহ ব্যক্তিগত সুরক্ষার বিভিন্ন সরঞ্জাম এর ব্যবস্থা করেছে।
CG/SS
(Visitor Counter : 105
পরিবেশওঅরণ্যমন্ত্রক
জেডএসআই-এর বিজ্ঞানী এবং গবেষকরা পূর্ব মেদিনীপুরের পেটুয়াঘাট থেকে পাঁকাল বা বান জাতীয় মাছের একটি নতুন প্রজাতি আবিষ্কার করলেন
কলকাতা, ১৩ মে, ২০২২
জুলজিক্যাল সার্ভে অফ ইন্ডিয়া-র এসচুয়ারাইন বায়োলজি রিজিওনাল সেন্টার- এর বিজ্ঞানী এবং গবেষকরা পশ্চিমবঙ্গের পূর্ব মেদিনীপুরের পেটুয়াঘাট মৎস্য বন্দর থেকে বাজকুল মিলনী মহাবিদ্যালয়ের ডঃ দীপাঞ্জন রায়ের সংগৃহীত চারটি নমুনার উপর ভিত্তি করে পাঁকাল বা বান জাতীয় মাছের একটি নতুন প্রজাতি আবিষ্কার করেছেন। জেড এস আই-এর অধিকর্তা ডঃ ধৃতি ব্যানার্জী আজ একথা জানিয়েছেন। এসচুয়ারাইন বায়োলজি রিজিয়নাল সেন্টারের বিজ্ঞানী ডঃ অনিল মহাপাত্র এই পাঁকাল বা বান মাছের নতুন প্রজাতিটিকে কনগ্রিড ইল বলে জানিয়েছেন। তিনি বলেন, মাছটি অ্যাঙ্গুইলিফর্মস-এর অন্তর্গত এবং রাইনকোকঙ্গার শ্রেণীর বিভিন্ন প্রজাতির থেকে এই প্রজাতিটি জিনগতভাবে আলাদা।
এই নতুন আবিষ্কার করেছে যে দলটি তাতে আরও দুজন গবেষক ছিলেন- শ্রী শুভ্রেন্দু শেখর মিশ্র এবং শ্রীমতী স্মৃতিরেখা আচার্য।
বিখ্যাত ইখথিওলজিস্ট বা মৎস্যবিজ্ঞানী ডঃ ডি জি স্মিথের সম্মানে নতুন আবিষ্কৃত প্রজাতিটির নামকরণ করা হয়েছে রাইনকোকঙ্গারস্মিথিটো।
প্রজাতিটি বঙ্গোপসাগরের উত্তর অংশে প্রায় ৯৫ মিটার গভীরতায় থাকে। প্রজাতির পিঠের রঙ জলপাই বাদামী এবং পেটের অংশটি ফ্যাকাশে। চোখের পশ্চাৎ প্রান্ত থেকে ফুলকার মুখ পর্যন্ত একটি রূপোলি দাগ রয়েছে। প্রজাতিটির দৈর্ঘ্য ৫৭৬+ থেকে ৬৬১+ মিমি। সম্প্রতি, নতুন প্রজাতিটির কথা আন্তর্জাতিক পত্রিকা “জার্নাল অফ ফিশ বায়োলজি”-তে প্রকাশিত হয়েছে।
মৎস্যজীবীরা টানাজালের মাধ্যমে প্রায় ৫২ বাঁও  গভীরতা থেকে মাছটি ধরা পড়েছে বলে জানিয়েছে। যদিও ধরার সঠিক অবস্থান নির্ধারণ করা যায়নি, তবে মৎস্যজীবীরা সাধারণত ভারতীয় বঙ্গোপসাগরের একান্ত অর্থনৈতিক অঞ্চলের  মধ্যে টানাজাল ফেলে থাকে।
SSS/AP/NS
(Visitor Counter : 87
ক্রেতা, খাদ্যএবংগণবন্টনমন্ত্রক
খাদ্য ও গণবন্টন দপ্তর আগামীকাল রাজ্য এবং কেন্দ্রশাসিত অঞ্চলের খাদ্যমন্ত্রীদের নিয়ে জাতীয় সম্মেলনের আয়োজন করছে
নতুন দিল্লি, ৪ জুলাই, ২০২৩
খাদ্য ও গণবন্টন দপ্তর, উপভোক্তা বিষয়ক মন্ত্রক খাদ্যমন্ত্রীদের নিয়ে বুধবার অর্থাৎ ৫ জুলাই নতুন দিল্লিতে এক জাতীয় সম্মেলনের আয়োজন করছে। ২০২৩-২৪-এ খরিফ বিপণন মরশুমে মোটা দানার শস্য সংগ্রহের জন্য একটা কর্মপরিকল্পনা প্রস্তুত করতে এই সম্মেলনের আয়োজন। প্রধানমন্ত্রী গরীব কল্যাণ অন্ন যোজনার সফল রূপায়নের জন্য সরকারের গৃহীত বিভিন্ন উদ্যোগ নিয়ে এই সম্মেলনে আলোচনা হবে। এছাড়াও রাজ্য এবং কেন্দ্রশাসিত অঞ্চলগুলি এক্ষেত্রে যেসব উৎকৃষ্ট পন্থা-পদ্ধতি হাতে নিয়েছে তার প্রচার ছাড়াও খাদ্য এবং পুষ্টি সুরক্ষার লক্ষ্যকে শক্তিশালী করাই হবে এই সম্মেলনের লক্ষ্য।
কেন্দ্রীয় উপভোক্তা বিষয়ক, খাদ্য ও গণবন্টন, বাণিজ্য, শিল্প এবং বস্ত্র মন্ত্রী শ্রী পীযূষ গোয়েল সম্মেলনের সভাপতিত্ব করবেন। কেন্দ্রীয় উপভোক্তা বিষয়ক খাদ্য ও গণবন্টন দপ্তরের প্রতিমন্ত্রী সাধ্বী নিরঞ্জন জ্যোতি এবং শ্রী অশ্বিনী কুমার চৌবে ছাড়াও রাজ্য এবং কেন্দ্রশাসিত অঞ্চলের খাদ্য ও অসামরিক পণ্য সরবরাহ দপ্তরের মন্ত্রীরাও এতে যোগ দেবেন।
সম্মেলনে শ্রী পীযূষ গোয়েল শর্করা – ইথানল পোর্টালের আনুষ্ঠানিক সূচনা করবেন। এছাড়াও আলোচনার মূল বিষয়গুলির মধ্যে রয়েছে - স্মার্টি-পিডিএস-এর সফল রূপায়ন, সরবরাহ শৃঙ্খল বৃদ্ধি, ক্রয় কেন্দ্রগুলির গ্রেডিং এবং ন্যায্য মূল্যের দোকানগুলির রূপান্তরসাধন।
দেশে খাদ্য এবং পুষ্টি সুরক্ষা ব্যবস্থাপনার রূপান্তরসাধনে লক্ষ্য অর্জনে সম্ভাবনা ও চ্যালেঞ্জ নিয়ে আলোচনার জন্য এই সম্মেলন একটি মঞ্চ হয়ে উঠবে এবং ২০২৩-২৪-এর একটি রোড ম্যাপও তৈরী করা হবে।
গত ৯ বছরে খাদ্য এবং গণবন্টন দপ্তর সমাজের দরিদ্র ও দুর্বল শ্রেণীর জন্য নির্ধারিত লক্ষ্য ধরে সময়মত খাদ্য শস্যের সরবরাহ সুনিশ্চিত করতে নানাবিধ উদ্যোগ নিয়েছে। ২০২৩-এর পয়লা জানুয়ারি থেকে শুরু হওয়া প্রধানমন্ত্রী গরীব কল্যাণ অন্ন যোজনা প্রায় ৮০ কোটি সুবিধাভোগীর কাছে বিনা পয়সায় খাদ্যশস্য পৌঁছে দিয়েছে।
এই জাতীয় নানাবিধ পদক্ষেপের মাধ্যমে লক্ষ্য ভিত্তিক গণবন্টন ব্যবস্থা অনেক বেশি শক্তিশালী হয়েছে এবং কার্যকারিতাও বহুগুণ বৃদ্ধি পেয়েছে। এই ব্যবস্থার আরও উন্নতিসাধনের লক্ষ্যকে সামনে রেখে খাদ্য ও গণবন্টন দপ্তর বেশকিছু নতুন উদ্যোগ চালু করার পরিকল্পনা নিচ্ছে, যাতে করে খাদ্য এবং পুষ্টি সামাজ গঠনের লক্ষ্য সফল রূপ পায়।
এই সম্মেলনে দেশের রাজ্য এবং কেন্দ্রশাসিত অঞ্চলগুলির খাদ্যমন্ত্রীরা উপস্থিত থাকবেন। খাদ্য এবং গণবন্টনের সামগ্রিক উন্নতিসাধনে তাঁরা মতবিনিময় করবেন।
প্রধানমন্ত্রীরদপ্তর
প্রধানমন্ত্রী জাতীয় নিয়োগকারী সংস্থা গঠনের বিষয়ে সন্তোষ ব্যক্ত করেছেন
নতুনদিল্লি, ১৯শে আগস্ট, ২০২০
প্রধানমন্ত্রী শ্রী নরেন্দ্র মোদী জাতীয় নিয়োগকারী সংস্থা গঠনে সন্তোষ ব্যক্ত করেছেন।
প্রধানমন্ত্রী বলেছেন, “জাতীয় নিয়োগকারী সংস্থা কোটি কোটি যুব সম্প্রদায়ের জন্য আশীর্বাদ স্বরূপ। এই সংস্থা পৃথক পৃথক পরীক্ষায় বসায় সমস্যা দূর করবে, মূল্যবান সময় ও সম্পদ বাঁচাবে। স্বচ্ছ ব্যবস্থাকে আরো শক্তিশালী করবে।“
(CG/CB
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১০৯ কোটি ০৮ লক্ষ ছাড়িয়েছে
দেশে গত ২৪ ঘণ্টায় ৫৯ লক্ষেরও বেশি কোভিড টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.২৫ শতাংশ
দেশে গত ২৪ ঘণ্টায় নতুন করে আক্রান্তের সংখ্যা ১০ হাজার ১২৬
দেশে সুস্পষ্টভাবে করোনায় আক্রান্তের সংখ্যা ১ লক্ষ ৪০ হাজার ৬৩৮, যা ২৬৩ দিনে সর্বনিম্ন
সাপ্তাহিক-ভিত্তিতে আক্রান্তের হার ১.২৫ শতাংশ, যা গত ৪৬ দিন ২ শতাংশের নীচে
নয়াদিল্লি, ০৯ নভেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৫৯ লক্ষ ৮ হাজার ৪৪০। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১০৯ কোটি ৮ লক্ষ ১৬ হাজার ৩৫৬।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৭৯,৭১৬
৯২,৭৮,১১৪
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৭২,৯৭১
১,৬০,৫৭,৩৯১
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪২,৫৮,৮৯,১০৬
১৫,৪৪,২৭,৫৫৪
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৭,৬৭,১৬,৩৪২
১০,০১,৮৩,৭০১
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১১,০৮,০৪,৮০৫
৬,৮৭,০৬,৬৫৬
|
|
মোট
|
|
|
|
১,০৯,০৮,১৬,৩৫৬
দেশে গত ২৪ ঘণ্টায় সুস্থ হয়েছেন ১১ হাজার ৯৮২ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৩৭ লক্ষ ৭৫ হাজার ৮৬।
জাতীয় স্তরে সুস্থতার হার বর্তমানে ৯৮.২৫ শতাংশ।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ১৩৫ দিন দৈনিক আক্রান্তের সংখ্যা ৫০ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ১০ হাজার ১২৬ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১ লক্ষ ৪০ হাজার ৬৩৮ হয়েছে, যা গত ২৬৩ দিনে সর্বনিম্ন এবং মোট আক্রান্তের ০.৪১ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১০ লক্ষ ৮৫ হাজার ৮৪৮টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬১ কোটি ৭২ লক্ষ ২৩ হাজার ৯৩১।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১.২৫ শতাংশ, যা গত ৪৬ দিন ২ শতাংশের নীচে। একইভাবে, দৈনিক আক্রান্তের হার দাঁড়িয়েছে ০.৯৩ শতাংশ। দৈনিক-ভিত্তিতে আক্রান্তের হার গত ৩৬ দিন ২ শতাংশের নীচে রয়েছে এবং গত ৭১ দিন ৩ শতাংশের নীচে।
CG/SS/SB
(Visitor Counter : 132